b'\n_START_ARTICLE_\nTajkun\n_START_PARAGRAPH_\nTajk\xc3\xban je novej\xc5\xa1a tujka , ki ozna\xc4\x8duje zelo premo\xc5\xbenega poslovne\xc5\xbea. Izvira iz japonskega \xc2\xbbtaikun\xc2\xab\xc2\xa0(kanji: \xe5\xa4\xa7\xe5\x90\x9b) in pomeni \xc2\xbbveliki gospod\xc2\xab. To je bil naslov \xc5\xa1ogunov. V ameri\xc5\xa1ko angle\xc5\xa1\xc4\x8dino (pi\xc5\xa1ejo: \xc2\xbbtycoon\xc2\xab) so jo prenesli v 19. stoletju kmalu po vrnitvi poveljnika ladjevja (komodorja) Perryja, ki je  izsilil odpiranje Japonske. Kasneje je beseda ozna\xc4\x8devala predvsem mogo\xc4\x8dne poslovne\xc5\xbee. V nekdanjih socialisti\xc4\x8dnih dr\xc5\xbeavah z besedo tajkun ozna\xc4\x8dujejo osebe, ki so si v \xc4\x8dasu privatizacije in uvajanja kapitalsko-tr\xc5\xbenega sistema ustvarile veliko bogastvo in mre\xc5\xbeo poslovnih povezav. Kot slab\xc5\xa1alna beseda nadome\xc5\xa1\xc4\x8da manj ozna\xc4\x8dene\xc2\xa0\xc2\xbbmilijonar\xc2\xab\xc2\xa0in \xc2\xbbmagnat\xc2\xab._NEWLINE_V Sloveniji se je pojem tajkunov in \xc2\xbbtajkunizacija\xc2\xab, kot na\xc4\x8din obvladovanja gospodarstva z mre\xc5\xbeami povezanih novih bogata\xc5\xa1ev, pri\xc4\x8del pogosteje uporabljati po tem, ko je predsednik vlade Janez Jan\xc5\xa1a spro\xc5\xbeil proti-tajkunsko kampanjo oziroma vojno.'